CELEX: 52021PC0569
Language: sl
Date: 2021-12-22
Title: Predlog UREDBA SVETA o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027

EVROPSKA KOMISIJA
            Bruselj, 22.12.2021
            COM(2021) 569 final
            2021/0429(APP)
            
            Predlog
            UREDBA SVETA
            o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               1.1Podpora socialno pravičnemu zelenemu prehodu
            
            
               
                  Namen svežnja „Pripravljeni na 55“, ki je bil predlagan 14. julija 2021, je zagotoviti preobrazbene spremembe, ki so potrebne v našem gospodarstvu, družbi in industriji.
               
               
                  Predlagana uvedba novega sistema trgovanja z emisijami za stavbe in cestni promet je pomemben sestavni del ukrepov EU za doseganje ambicioznih podnebnih ciljev. Prispevati bi morala k temu, da bi se v teh sektorjih emisije začele kar najbolj stroškovno učinkovito zmanjševati. S to uvedbo se bo prispevalo tudi k novim virom lastnih sredstev za proračun Unije. Hkrati se pričakuje, da bodo prilagoditve, ki so potrebne v teh sektorjih, kratkoročno neposredno vplivale na ranljiva gospodinjstva in mikropodjetja po vsej EU, če so odvisna od ogljično intenzivnih načinov prevoza in ogrevanja. Da bi pomagala obravnavati te socialne učinke, je Komisija predstavila novo pobudo: Socialni sklad za podnebje
                     1
                  .
               
            
            
               1.2 Izvajanje naslednje generacije virov lastnih sredstev za proračun EU.
            
            
               
                  Komisija v skladu s svojo zavezo iz časovnega načrta, dogovorjenega v okviru medinstitucionalnega sporazuma z dne 16. decembra 2020
                     2
                  , predlaga spremembo sklepa o virih lastnih sredstev
                     3
                  , da bi določila naslednje nove vire lastnih sredstev za proračun EU:
               
            
            
               –delež prihodkov v okviru direktive o sistemu trgovanja z emisijami
                  4
               , za katero je Komisija predlagala, da se spremeni
                  5
               ,
            
            
               –delež prihodnjih prihodkov iz mehanizma za ogljično prilagoditev na mejah
                  6
               ,
            
            
               –uporaba enotne vpoklicne stopnje za delež preostalega dobička multinacionalnih podjetij, ki se prerazporedi državam članicam [v skladu z direktivo o izvajanju globalnega sporazuma o prerazporeditvi pravic do obdavčitve].
            
            
               Evropski svet je v sklepih z dne 21. julija 2020 navedel, da bi bilo treba prihodke iz teh novih virov lastnih sredstev, ki bodo uvedeni po letu 2021, uporabiti za odplačilo posojil, najetih v okviru NextGenerationEU. Poleg tega je Komisijo pozval, naj „zato v ustreznem času predlaga revizijo večletnega finančnega okvira“ 
                  7
               .
            
            
               V Medinstitucionalnem sporazumu z dne 16. decembra 2020 so se Evropski parlament, Svet in Komisija dogovorili, da bo treba „[o]dplačevanje glavnice takih sredstev, uporabljenih za odhodke v okviru Instrumenta Evropske unije za okrevanje [(NextGenerationEU)], in pripadajočih dolgovanih obresti [...] financirati iz splošnega proračuna Unije, vključno z zadostnimi prihodki iz novih virov lastnih sredstev, uvedenih po letu 2021“. Poleg tega so te tri institucije priznale pomen konteksta, v katerem je bil vzpostavljen Instrument Evropske unije za okrevanje, in navedle, da se „[z]aradi odhodkov iz proračuna Unije, povezanih z odplačevanjem iz Instrumenta Evropske unije za okrevanje, [...] ne bi smeli neupravičeno zmanjšati programski odhodki ali naložbeni instrumenti v okviru večletnega finančnega okvira“. Medinstitucionalni sporazum še navaja, da je „[z]aželeno [...] tudi, da se za države članice ublaži povečanje lastnih sredstev iz naslova BND“
                  8
               . 
            
            
               Danes predlagani novi viri lastnih sredstev naj bi bili uvedeni do leta 2023.
            
            
               1.3Razlogi za predlog in njegovi cilji
            
            
               Komisija predlaga ciljno usmerjeno revizijo Uredbe Sveta (EU, Euratom) 2020/2093 z dne 17. decembra 2020
                  9
                za naslednje namene:
            
            
               
                  –povečanje zgornjih mej večletnega finančnega okvira za predlagani Socialni sklad za podnebje,
               
               
                  –uvedba samodejne prilagoditve zgornjih mej večletnega finančnega okvira na podlagi novih virov lastnih sredstev, s čimer bi se omogočilo odplačilo posojil, najetih v okviru NextGenerationEU.
               
            
            
               2.PRAVNI ELEMENTI PREDLOGA
            
            
               2.1Povečanje zgornjih mej odhodkov večletnega finančnega okvira za Socialni sklad za podnebje.
            
         
         
            
               Komisija je v okviru zakonodajnega svežnja „Pripravljeni na 55“ predlagala ustanovitev Socialnega sklada za podnebje (v nadaljnjem besedilu: sklad) za pomoč pri obravnavanju socialnih učinkov, ki izhajajo iz trgovanja z emisijami za stavbni sektor in sektor cestnega prometa. Sklad bi moral državam članicam zagotoviti sredstva za podporo ukrepom in naložbam na področjih energijske učinkovitosti, novih sistemov ogrevanja in hlajenja, čistejše mobilnosti ter začasne neposredne dohodkovne podpore.
            
            
               Sklad bo namenjen ranljivim gospodinjstvom, ranljivim uporabnikom prometa in ranljivim mikropodjetjem, na katere bo negativno vplival novi sistem trgovanja z emisijami za cestni promet in stavbe.
            
            
               Sklad se bo financiral iz razdelka 3 „Naravni viri in okolje“ večletnega finančnega okvira in v letni proračunski nomenklaturi kot del sklopa „Politika na področju okoljskih in podnebnih ukrepov“.
            
            
               Prilogo I k Uredbi Sveta (EU, Euratom) 2020/2093 z dne 17. decembra 2020
                  10
                bi bilo zato treba spremeniti in nadomestiti s Prilogo k temu predlogu.
            
            
               2.2Posebna letna prilagoditev na podlagi novih virov lastnih sredstev
            
            
               
                  Da bi se omogočilo odplačilo posojil, najetih v okviru NextGenerationEU, Komisija predlaga mehanizem za samodejno prilagoditev zgornjih mej večletnega finančnega okvira.
               
               
                  Mehanizem za prilagoditev, predlagan kot nov člen 4a uredbe o večletnem finančnem okviru, določa:
               
            
            
               –prilagoditev zgornje meje večletnega finančnega okvira za podrazdelek 2b v odobritvah za prevzem obveznosti in zgornje meje za odobritve plačil, ki se opravi vsako leto, sorazmerno z dejanskimi prihodki iz novih virov lastnih sredstev, ki so bili zbrani v preteklem letu in vneseni v začasne zaključne račune Komisije v skladu s členom 245(3) finančne uredbe,
            
            
               –mehanizem za letno prilagoditev se bo izvajal od leta 2024 na podlagi predvidene uvedbe novih virov lastnih sredstev do 1. januarja 2023,
            
            
               –znesek prilagoditve bo omejen na letni znesek v višini 15 milijard EUR v cenah iz leta 2018. Za leto 2027 se bo znesek prilagoditve zmanjšal za 8 milijard EUR (v cenah iz leta 2018),
            
            
               –Komisija bo o prilagoditvi obvestila Evropski parlament in Svet kmalu po sprejetju začasnih zaključnih računov, kar pomeni do sredine aprila.
            
            
               Znesek v višini 15 milijard EUR ustreza linearnemu profilu odplačevanja iz proračuna Unije za nepovratno podporo na podlagi Komisijinega načrtovanja izdaj za NextGenerationEU, vključno s strukturo zapadlosti.
            
            
               Fiksni znesek v višini 8 milijard EUR, ki se bo odštel pri izračunu prilagoditve v letu 2027, ustreza letnim povprečnim odhodkom za Socialni sklad za podnebje od leta 2026, ko bo sistem trgovanja z emisijami za cestni promet in stavbe začel ustvarjati prihodke, pa do leta 2032.
            
            
               Ta posebna letna prilagoditev zgornje meje plačil se ne bo upoštevala pri izračunu najvišjih zneskov za letno prilagoditev zgornje meje plačil v okviru enotnega instrumenta za rezervo iz člena 11(3) uredbe o večletnem finančnem okviru.
            
            
               Mehanizem za prilagoditev, ki temelji na novih virih lastnih sredstev, bo spremljal predlog spremembe proračuna, da se po potrebi povečajo odhodkovne proračunske vrstice v proračunu za leto, v katerem se mehanizem uporabi.
            
            
               3.PRORAČUNSKE POSLEDICE
            
            
               Posebna letna prilagoditev na podlagi novih virov lastnih sredstev bo imela proračunske posledice od leta 2024. Ta znesek bo enakovreden dejanskemu znesku prihodkov, ki izhajajo iz novih virov lastnih sredstev, zbranih v prejšnjem letu, kot so bili vneseni v začasni zaključni račun, in bo omejen na letni znesek 15 milijard EUR v cenah iz leta 2018. V letu 2027 se bo pri izračunu prilagoditve odštel fiksni znesek v višini 8 milijard EUR (v cenah iz leta 2018).
            
            
               Kar zadeva Socialni sklad za podnebje, Komisija predlaga povečanje zgornje meje odobritev za prevzem obveznosti v razdelku 3 „Naravni viri in okolje“ za 2 176 milijonov EUR v letu 2025, 9 132 milijonov EUR v letu 2026 in 8 786 milijonov EUR v letu 2027 v cenah iz leta 2018.
            
            
               Predlagana povečanja zgornje meje obveznosti bodo povzročila povečanje potreb po plačilih. Komisija zato predlaga spremembo zgornje meje za plačila za leta 2025, 2026 in 2027 za 2 176 milijonov EUR, 9 132 milijonov EUR oziroma 8 786 milijonov EUR v cenah iz leta 2018.
            
            
               2021/0429 (APP)
            
         
         
            
               Predlog
            
            
               UREDBA SVETA
            
            
               o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 312 Pogodbe,
            
            
               ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta
                  11
               ,
            
            
               po posredovanju osnutka zakonodajnega akta nacionalnim parlamentom,
            
            
               v skladu s posebnim zakonodajnim postopkom,
            
            
               ob upoštevanju naslednjega:
            
            
               (1)Evropski parlament, Svet in Komisija so se v okviru Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev
                  12
               , zavezali k časovnemu načrtu za uvedbo novih virov lastnih sredstev med trajanjem večletnega finančnega okvira za obdobje 2021–2027 in k prizadevanjem za uvedbo zadostnih novih virov lastnih sredstev, da bi se pokril znesek, ki ustreza pričakovanim odhodkom, povezanim z odplačilom posojil v okviru NextGenerationEU.
            
            
               (2)Primerno je določiti mehanizem za odplačevanje stroškov financiranja NextGenerationEU med trajanjem večletnega finančnega okvira za obdobje 2024–2027 z zneski, enakovrednimi novim virom lastnih sredstev, ki so bili zbrani v skladu s Sklepom Sveta (EU, Euratom) 2020/2053
                  13
                (v nadaljnjem besedilu: sklep o virih lastnih sredstev) in vneseni v začasne zaključne račune, ne da bi se zmanjšali odhodki za programe Unije.
            
            
               (3)Uvedba trgovanja z emisijami na ravni EU za stavbni sektor in sektor cestnega prometa, kot je določeno v Direktivi 2003/87/ES Evropskega parlamenta in Sveta
                  14
               , bi lahko imela kratkoročne socialne učinke. Da bi se rešil ta izziv, je bil z Uredbo (EU) [XXX] final Evropskega parlamenta in Sveta ustanovljen
                  15
                Socialni sklad za podnebje, ki se financira iz splošnega proračuna Unije v okviru večletnega finančnega okvira. Zato bi bilo treba za leta 2025, 2026 in 2027 prilagoditi zgornjo mejo za odobritve za prevzem obveznosti v razdelku 3 „Naravni viri in okolje“ ter zgornjo mejo za odobritve plačil.
            
            
               (4)Uredbo (EU, Euratom) 2020/2093 bi bilo zato treba ustrezno spremeniti –
            
            
               SPREJEL NASLEDNJO UREDBO:
            
            
               Člen 1
            
            
               Uredba (EU, Euratom) 2020/2093 se spremeni:
            
            
               (1)v členu 4 se odstavek 4 nadomesti z naslednjim:
            
            
               „4. Brez poseganja v člene 4a, 6 in 7 dodatne tehnične prilagoditve za zadevno leto, bodisi med zadevnim letom bodisi kot naknadni popravki v naslednjih letih, niso mogoče.“;
            
         
         
            
               (2)vstavi se naslednji člen 4a:
            
            
               „Člen 4a
                  Posebna letna prilagoditev na podlagi novih virov lastnih sredstev
            
            
               1.Od leta 2024 se po predložitvi začasnih zaključnih računov za leto n–1 v skladu s členom 245(3) finančne uredbe izvede prilagoditev navzgor zgornje meje odhodkov za odobritve za prevzem obveznosti v podrazdelku 2b in zgornje meje za odobritve plačil za tekoče leto.
            
            
               2.Ta letna prilagoditev zajema naslednje zneske:
            
            
               (a)za leta 2024, 2025 in 2026 znesek, ki je enak prihodkom, ki so vneseni v začasne zaključne račune iz odstavka 1 in izhajajo iz sredstev, določenih v členu 2(1), točke (e), (f) in (g), sklepa o virih lastnih sredstev;
            
            
               (b)za leto 2027 znesek, ki je enak prihodkom, ki so vneseni v začasne zaključne račune iz odstavka 1 in izhajajo iz sredstev iz člena 2(1), točke (e), (f) in (g), sklepa o virih lastnih sredstev, ter zmanjšan za fiksni znesek v višini 8 000 milijonov EUR (v cenah iz leta 2018).
            
            
               Letne prilagoditve iz prvega pododstavka za leta od 2024 do 2027 ne presegajo 15 000 milijonov EUR (v cenah iz leta 2018) na leto.
            
            
               3.Komisija rezultate letnih prilagoditev iz odstavka 2 sporoči Evropskemu parlamentu in Svetu v 15 dneh po predložitvi začasnih zaključnih računov za leto n–1 v skladu s členom 245(3) finančne uredbe.“;
            
            
               (3)v členu 11(3) se drugi pododstavek nadomesti z naslednjim:
            
            
               „Zneski, ki ustrezajo prilagoditvam navzgor iz člena 4a(1) in iz drugega pododstavka člena 5(2), so dodani najvišjim zneskom iz prvega pododstavka tega odstavka.“;
            
            
               (4)Priloga I se nadomesti z besedilom v Prilogi k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        Predlog uredbe Evropskega parlamenta in Sveta o vzpostavitvi Socialnega sklada za podnebje, COM(2021) 568 final z dne 14. julija 2021.
               
               
                  
                     (2)
                  
                        Medinstitucionalni sporazum z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev (UL L 433I, 22.12.2020, str. 28).
               
               
                  
                     (3)
                  
                        COM(2021) 570.
               
               
                  
                     (4)
                  
                        Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji (UL L 275, 25.10.2003, str. 32).
               
               
                  
                     (5)
                  
                        Predlog direktive Evropskega parlamenta in Sveta o spremembi Direktive 2003/87/ES o vzpostavitvi sistema za trgovanje s pravicami do emisije toplogrednih plinov v Uniji, Sklepa (EU) 2015/1814 o vzpostavitvi in delovanju rezerve za stabilnost trga za sistem Unije za trgovanje z emisijami toplogrednih plinov ter Uredbe (EU) 2015/757 (COM(2021) 551 final z dne 14. julija 2021).
               
               
                  
                     (6)
                  
                        Predlog uredbe Evropskega parlamenta in Sveta o vzpostavitvi mehanizma za ogljično prilagoditev na mejah (COM(2021) 564 z dne 14. julija 2021).
               
               
                  
                     (7)
                  
                        Sklepi Evropskega sveta z dne 21. julija 2020, odstavka A29 in 150.
               
               
                  
                     (8)
                  
                        Priloga II, preambula, točki D in E.
               
               
                  
                     (9)
                  
                        Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L 433I, 22.12.2020, str. 11).
               
               
                  
                     (10)
                  
                        Kakor je bila nazadnje spremenjena v skladu z določbami Uredbe Sveta (EU, Euratom) 2020/2093. Priloga k temu predlogu temelji na tehnični prilagoditvi večletnega finančnega okvira za leto 2022 v skladu s členom 4 Uredbe Sveta (EU, Euratom) 2020/2093 o večletnem finančnem okviru za obdobje 2021–2027 (COM(2021) 365 z dne 7. junija 2021).
               
               
                  
                     (11)
                  
                        UL C […], […], str. […].
               
               
                  
                     (12)
                  
                        UL L 433I, 22.12.2020, str. 28.
               
               
                  
                     (13)
                  
                        Sklep Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (UL L 424, 15.12.2020, str. 1).
               
               
                  
                     (14)
                  
                        Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L 275, 25.10.2003, str. 32).
               
               
                  
                     (15)
                  
                        UL […], […], str. […].
               
            
      
    ---documentbreak--- 
      
         
               EVROPSKA KOMISIJA
            Bruselj, 22.12.2021
            COM(2021) 569 final
            
            PRILOGA
            k
            Predlogu uredbe Sveta
            o spremembi Uredbe Sveta (EU, Euratom) 2020/2093 o določitvi večletnega finančnega okvira za obdobje 2021–2027
            
               
         
         
            
               PRILOGA
            
            
               „PRILOGA I
            
            
               VEČLETNI FINANČNI OKVIR (EU27)
            
            
                     
                        (v mio. EUR – cene iz leta 2018)
                     
                  
               
                     
                        ODOBRITVE ZA PREVZEM OBVEZNOSTI
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Skupaj
                           2021–2027
                     
                  
               
                     
                        1. Enotni trg, inovacije in digitalno
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Kohezija, odpornost in vrednote 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2a. Ekonomska, socialna in teritorialna kohezija
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2b. Odpornost in vrednote
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Naravni viri in okolje
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        od tega: odhodki, povezani s trgom, in neposredna plačila
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Migracije in upravljanje meja
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Varnost in obramba
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Sosedstvo in svet
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Evropska javna uprava
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        od tega: upravni odhodki institucij
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        ODOBRITVE ZA PREVZEM OBVEZNOSTI SKUPAJ
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        ODOBRITVE PLAČIL SKUPAJ
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652“